น้องใหม่ไฟแรง! ITEL ไม่หวั่น Cash Balance บวกกว่า 4% รับข่าวดีเพียบ
น้องใหม่ไฟแรง! ITEL บวกกว่า 4% รับข่าวเซ็นสัญญากับ ADVANC ให้เช่าโครงข่ายไฟเบอร์ออพติกภาคใต้ 21 จ. ล่าสุด เวลา 10.47 น. อยู่ที่ 8.70 บาท บวก 0.35 บาท หรือ 4.19% สูงสุด 8.80 บาท ต่ำสุด 8.35 บาท ด้วยมูลค่าซื้อขาย 126.31 ล้านบาท
27 ก.ย. 2559

ผู้สื่อข่าวรายงานว่า ราคาหุ้นบริษัท อินเตอร์ลิ้งค์ เทเลคอมจำกัด (มหาชน) หรือ ITEL ล่าสุด ณ เวลา 10.47 น. อยู่ที่ 8.70 บาท บวก 0.35 บาท หรือ 4.19% สูงสุด 8.80 บาท ต่ำสุด 8.35 บาท ด้วยมูลค่าซื้อขาย 126.31 ล้านบาท ขณะที่ดัชนีตลาดหุ้นไทยโดยรวมบวก 0.32%
 
โดยราคาหุ้น ITEL ปรับตัวขึ้นแรงสุดนับตั้งแต่เข้าซื้อขายในตลาดหลักทรัพย์ เมื่อวันที่ 14 ก.ย.59 ขณะที่ ITEL นั้น เข้าข่ายมาตรการกำกับการซื้อขายระดับ 1 : Cash Balance มีผลตั้งแต่ 26 ก.ย.- 4 พ.ย.59
ขณะที่มีกระแสข่าวว่า ITEL เตรียมนำเงินไปชำระคืนหนี้ 600 ล้านบาทภายในเดือนนี้ กด D/E ลดลงเหลือ 1.1 เท่า จากเดิม 6.4 เท่า ลดภาระดอกเบี้ยจ่ายปีละ 20 ล้านบาท ส่วนไตรมาส 4/59 รอลุ้นประมูลงานกฟภ.มูลค่า 400 ล้านบาท ล่าสุดเซ็นสัญญากับ ADVANC ให้เช่าโครงข่ายไฟเบอร์ออพติกในพื้นที่ภาคใต้ 21 จังหวัด
 